Burada vəkillik fəaliyyəti haqqında, hüquqi yardım almaq barədə ombudsmanın hesabatına müraciət olundu. Əlbəttə, biz demokratik ölkədə yaşayırıq və ombudsman bir müvəkkil kimi vətəndaşların hüququnu və mənafeyini qoruyur. Mən elə bilirəm, ombudsmanın burada qeyd elədiyi faktlar reallığa əsaslanmaqla bərabər, bizə perspektivləri də göstərir. Doğrudan da, Azərbaycanda vəkillərin sayı artırılmalıdır, onların maddi vəziyyəti yaxşılaşdırılmalıdır. Əlbəttə, bizim heç birimiz razılaşa bilmərik ki, vəkillər göstərdikləri hüquqi yardımın hər saatına görə 2 manat əmək haqqı alsınlar. Bu o qədər də çox deyil.